গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড

গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড পশ্চিমবঙ্গের কলকাতায় অবস্থিত ভারতের শীর্ষস্থানীয় একটি জাহাজ নির্মাণ কেন্দ্র। এটি বাণিজ্যিক ও যুদ্ধ জাহাজসমূহ নির্মাণ ও মেরামত করে। বর্তমানে জিআরএসই তার ব্যবসা সম্প্রসারণের লক্ষ্যে রফতানির উদ্দেশ্যে জাহাজ নির্মাণও শুরু করেছে।

হুগলী নদীর পূর্ব তীরে একটি ছোট বেসরকারী মালিকানাধীন সংস্থা হিসাবে ১৮৮৪ সালে প্রতিষ্ঠিত হয় এবং ১৯১৬ সালে গার্ডেনরিচ ওয়ার্কশপ হিসাবে নামকরণ করা হয়। ভারত সরকার কর্তৃক ১৯৬০ সালে সংস্থার জাতীয়করণ বা রাষ্ট্রায়ত্তকরণ করা হয়। এটি ২০০৬ সালের সেপ্টেম্বর মাসে আর্থিক ও পরিচালনার স্বায়ত্তশাসনের সাথে মিনিরত্ন মর্যাদায় ভূষিত হয়। এই ১০০ টি যুদ্ধ জাহাজ নির্মাণকারী প্রথম ভারতীয় জাহাজ নির্মাণ কেন্দ্র। এই জাহাজ নির্মাণ কেন্দ্র থেকেই ভারত সর্বপ্রথম যুদ্ধ জাহাজ বিদেশে রপ্তানি করে।

সুবিধা 
কলকাতা ও রাঁচিতে গার্ডেনরিচ শিপবিল্ডিং অ্যান্ড ইঞ্জিনিয়ার লিমিটেডর জাহাজ নির্মাণের সুযোগ সুবিধা রয়েছে। এটির জাহাজ অনুকরণ ও নকশা জন্য একটি বড় কম্পিউটারের সাহায্যে তৈরি নকশা (সিএডি) কেন্দ্র আছে। প্লেট বা ধাতব পাতের প্রস্তুতি ও ইস্পাত ফেব্রিকেশনের জন্য চারটি কর্মশালা রয়েছে।

জিআরএসই-এর সর্বোচ্চ ২৬,০০০ টন ডেডওয়েট (ডিডব্লিউটি) সম্পন্ন জাহাজের জন্য একটি ড্রাই ডক রয়েছে। এই নির্মাণ কেন্দ্রে একটি নির্মাণ বার্থ ও জাহাজের কাঠামো নির্মাণ জন্য দুটি স্লীপওয়ে রয়েছে। এটি মাঝারি ও ছোট জাহাজের ফিটিং-আউটের জন্য একটি আচ্ছাদিত সমস্ত আবহাওয়ার উপযোগী জোয়ার-ভাটাবিহীন ওয়েট বেসিন এবং জাহাজের জন্য আরও একটি ফিটিং-আউট কমপ্লেক্স রয়েছে, যেখানে পাশাপাশি তিনটি বার্থ রয়েছে। উপরন্তু, ৬০ মিটার (২০০ ফুট) দৈর্ঘ্যের ছোট জাহাজের বার্থিং বা নোঙরের জন্য দুটি নদী জেটি রয়েছে। রাঁচিতে জিআরএসই-এর ইঞ্জিন মেরামত ও ওভারহলের সুবিধা রয়েছে।

জিআরএসই কর্তৃক ২০০৬ সালের ১লা জুলাই সেন্ট্রাল ইনল্যান্ড ওয়াটার ট্রান্সপোর্ট কর্পোরেশনের (সিআইডব্লিউটিসি) অলাভজনক রাজাবাগান ডকইয়ার্ড (আরবিডি) অধিগ্রহণ করা হয়। এর ৬০০ মিটার (২,০০০ ফুট) নদী তীরের সাথে আরবিডি-র সুবিধাসমূহ জিআরএসই-এর স্থান সীমাবদ্ধতার সমস্যা কিছুটা সমাধান করতে সহায়তা করে এবং সংস্থার উৎপাদন ক্ষমতা বৃদ্ধি করে।

জাহাজ নির্মাণ

বাণিজ্যিক জাহাজ 
গার্ডেনরিচ শিপবিল্ডার্স বাণিজ্যিক ও বৈজ্ঞানিক গবেষণার জাহাজসমূহের মধ্যে সমুদ্রবিদ্যা ও হাইড্রোগ্রাফিক গবেষণা জাহাজ, সামুদ্রিক ধ্বনিতাত্বিক গবেষণা জাহাজ, প্রোপেলারবিহীন ড্রেজার (নন প্রোপেলার ড্রেজার), গ্রাব হপার ড্রেজার, সাকশন হপার ডোজার, টাগবোট এবং পণ্যবাহক জাহাজ নির্মাণ করে।

নৌ জাহাজ 

ভারতীয় নৌবাহিনী ও ভারতীয় উপকূলরক্ষী বাহিনীর জন্য জিআরএসই বহু সংখ্যক যুদ্ধজাহাজ ও পরিদর্শক জাহাজ নির্মাণ করেছে। জিএসএসই দ্বারা নির্মিত জাহাজসমূহ হল গাইডেড-মিসাইল ফ্রিগেট, করভেট, ফ্ল্যাট ট্যাঙ্কার, দ্রুত আক্রমণকারী জাহাজ, উভচর যুদ্ধ জাহাজ এবং হোভারক্রাফ্ট।

জিআরএসই আদিত্য-শ্রেণির সহায়ক জাহাজ, ব্রহ্মপুত্র-শ্রেণির ফ্রিগেটস, দুটি খুকরি ও কোরা-শ্রেণির কর্ভেট তৈরি করেছে। এটি সিওয়ার্ড, ত্রিঙ্কট, বঙ্গরাম ও কার নিকোবার শ্রেণির সকল টহল জাহাজ নির্মাণ করেছে।

এটি উভচর যুদ্ধ জাহাজের মধ্যে মাগার ও শারদুল শ্রেণি জাহাজ তৈরি করেছে। এটি ২০১১ সালের সেপ্টেম্বরে আটটি ল্যান্ডিং ক্রাফট ইউটিলিটি জাহাজ নির্মাণের জন্য ২,১৭৬ কোটি টাকার চুক্তিপত্র লাভ করে।

সংস্থাটি চারটি কামোর্তা-শ্রেণির করভেট তৈরির জন্য একটি চুক্তিপত্র লাভ করে। ভারত সরকার ২০১৫ সালের ১৮ ফেব্রুয়ারি ৭টি প্রকল্প ১৭এ-শ্রেণির ফ্রিগেট নির্মাণের অনুমোদন প্রদান করে, যার মধ্যে তিনটি গার্ডেনরিচ শিপবিল্ডার্স নির্মাণ করে।

রপ্তানী 
জিআরএসই ২০১৪ সালের ২০শে ডিসেম্বর করভেট এমসিজিএস ব্যারাকুদা মরিশাসে পৌঁছে দিয়েছিল। চুক্তিটির মূল্য ছিল $৫৮.৫ মিলিয়ন। এর সাথে ভারত যুদ্ধজাহাজ রফতানিকারীদের অভিজাত শ্রেণিতে স্থান লাভ করে। মরিশাস অফশোর টহল জাহাজে একটি সমন্বিত সেতু ব্যবস্থা (ইন্টিগ্রেটেড ব্রিজ সিস্টেম), কাটিয়া প্রান্ত নিয়ন্ত্রণ, প্রধান ইঞ্জিন এবং ৮৩ জন সদস্য সমর্থন করতে পারে।

তথ্যসূত্র

বহিঃসংযোগ

ভারতের জাহাজ নির্মাণ কোম্পানি
ভারতের সরকারি মালিকানাধীন কোম্পানি
কলকাতা ভিত্তিক প্রস্তুতকারক সংস্থা
ডিজেল ইঞ্জিন নির্মাতা
ভারত সরকার কর্তৃক জাতীয়করণকৃত কোম্পানি
ভারতের ইঞ্জিন নির্মাতা
১৮৮৪-এ প্রতিষ্ঠিত প্রস্তুতকারক কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
ভারতীয় নৌবাহিনী
ভারতের ইঞ্জিন প্রস্তুতকারক
১৮৮৪-এ প্রতিষ্ঠিত ভারতীয় কোম্পানি